Missatge: Us proposo un joc: heu d'enunciar un enigma o problema de caire científic (del qual vosaltres en conegueu la solució), de manera que aportant totes les hipòtesis necessàries per a poder-lo resoldre i amb una mica de coneixement general, qualsevol persona el pugui resoldre (això sí, amb una mica d'esforç). El problema pot ser històric (és a dir: pot tractar-se d'una reproducció d'algun problema científic important a l'època) o us el podeu haver inventat vosaltres, però en tot cas amb tot el que digueu la seva resolució ha de ser possible. I com que no hi ha res millor que un exemple per a il·lustrar una explicació, començo jo amb el problema següent:La Terra rep contínuament energia solar en forma d'ones electromagnètiques. La llum arriba a l'atmosfera, on part d'aquesta llum és reflectida, i part absorbida en forma de calor. Per tant, la Terra absorbeix energia contínuament, però la temperatura es manté més o menys constant. Per què?Podeu proposar els vostres propis enigmes, no cal que en resolgueu cap per a poder fer-ho. Per a proposar una resolució però, contesteu al missatge de qui l'hagi escrit!

Resposta: Paradoxa de l'Hotel Infinit L'Hotel Infinit és un establiment extraordinari, doncs té infinites habitacions i sempre accepta clients. Accepta nous clients encara que totes les seves habitacions estiguin plenes. Un dia va passar el següent: Totes les habitacions de l'Hotel Infinit estaven ocupades, i va entrar un nou client. El conserge va dir-li que no es preocupés, que ràpidament hi hauría una habitació per ell. El conserge va agafar el micròfon del sistema de megafonia de l'hotel i va donar el següent missatge a tots els ocupants: Si us plau, tinguin la bondat de canviar d'habitació. Passin a allotjar-se al número d'habitació que resulti de sumar 1 al seu actual número d'habitació. Gràcies. El breu missatge del conserge, emès instantàniament per tots els altaveus del sistema de megafonia de l'Hotel Infinit, va tenir un ràpid efecte: Tots els clients van sumar 1 al seu número d'habitació. Així, el client de la habitació Nº1 va traslladar-se a la Nº2, el que estava a la Nº2 va passar a la Nº3, etcètera. D'aquesta manera la habitació Nº1 va quedar lliure per al nou client. El conserge sabia que sempre podría allotjar nous clients, encara que totes les habitacions fossin plenes. Tan sols calía donar un missatge ben clar i breu per megafonia. Al dia següent, però, va aparcar davant de l'Hotel Infinit un autocar d'infinites places (numerades), ocupat per infinits turistes que volien allotjar-se en habitacions separades dins l'hotel. Calia donar de nou unes instruccions breus i senzilles. Quin missatge podia donar per megafonia el conserge, tant als clients allotjats a l'Hotel Infinit com als infinits nous turistes que havien d'allotjar-s'hi? Hi hauría lloc per a un grup tan... nombrós?